O‘zbekiston elchixonasi ko‘magida «Hunarmand» uyushmasining Namangan viloyati bo‘limi rahbari Zohid Valiyev va Ozarboyjon Xotin-qizlar uyushmasi ijrochi direktori Roza Zarif o‘rtasida hunarmandchilik sohasida o‘zaro manfaatli hamkorlikni yo‘lga qo‘yish bo‘yicha onlayn muzokaralar tashkil etildi, deb xabar bermoqda «Dunyo». Foto: Kun.uz Uchrashuvda tomonlar O‘zbekiston va Ozarboyjon hunarmandlari o‘rtasida yaqin hamkorlikning yo‘lga qo‘yilishi davlatlararo aloqalarni, jumladan, madaniy-gumanitar almashuvlarni yanada rivojlantirish o‘suvchanligiga ijobiy ta’sir ko‘rsatishini tasdiqladi. Muzokaralar natijasida tomonlar aprel oyida Boku shahrida turkiy mamlakatlar hunarmand ayollarining xalqaro ko‘rgazma-yarmarkasiga hamkorlikda tayyorgarlik ko‘rish va o‘tkazish bo‘yicha kelishuvga erishdi. Ushbu tadbir vositasida Ozarboyjon aholisini tadbir ishtirokchi mamlakatlarining madaniyati va an’analari bilan tanishtirish, delegatsiya a’zolarining V2V uchrashuvlarini o‘tkazish rejalashtirilmoqda.